गौ-तस्करों के खिलाफ निकाला रोष मार्च
हिंदूसुरक्षासमिति यूथ विंग की ओर से प्रदेश उपप्रधान विक्रम सिंह के नेतृत्व में गौ-तस्करों के खिलाफ रोष मार्च निकाला गया।
इस दौरान गौ-तस्कराें का पुतला जला कर प्रदर्शन किया गया। प्रदेश प्रधान रवि शर्मा, प्रदेश मीडिया प्रभारी भूपिंद्र शर्मा, जिला देहाती उपप्रधान राजिंदर साबा विशेष तौर पर प्रदर्शन में शामिल हुए।
प्रदेश प्रधान रवि शर्मा ने कहा कि गौ-तस्करों पर नकेल कसने में प्रशासन की नाकामी के कारण हिंदू सुरक्षा समिति का यूथ विंग गौ-तस्करों के खिलाफ अभियान की दीनानगर से शुरूआत कर रही है। इस अभियान के अलावा समिति गौ माता की तस्करी करने वालों की सूचना देने वालों को इनाम भी देगी। प्रशासन की मिलीभगत से ही गौ तस्करी का धंधा चल रहा है लेकिन समिति इस धंधे में शामिल सभी को बेनकाब करेगी। गौ तस्करी दीनानगर-सुजानपुर से हाेते हुए माधोपुर बैरियर तक होती है। समिति एक टीम गठित कर इस पूरे क्षेत्र की नाकाबंदी करेगी और गौ-तस्करी करते काबू में आए लोगों को सख्त से सख्त सजा दी जाएगी। उन्होंने सरकार से गौ तत्करों और हत्यारों को मौत की सजा देने का प्रावधान करने की मांग की।
इस मौके जिला उपप्रधान लक्की शरमाल, राहुल, अरुण, लाडा, बल्लू, अंशु, अंकुर, मनिंदर, रमन, रामानंद मिश्रा, अंशुल शर्माद्व नरेश कुमार, संजीव कुमार, प्रिंस, अरुण, वीनू सलारिया आदि उपस्थित थे।
गौहत्या के विरोध में निकाले गए रोष मार्च का नेतृत्व करते प्रदेश उप-प्रधान विक्रम सिंह। -भास्कर
हिंदू सुरक्षा समिति यूथ विंग ने गौ तस्करों का पुतला फूंका
hin_Deva awa_Deva hin_Deva hin_Deva mai_Deva hin_Deva bho_Deva